«Ұстаз» деректі фильмі эфирге шығады
"«Ұстаз» деректі фильмі эфирге шығады" | "https://abai.kz/post/126432"
TITLE: «Ұстаз» деректі фильмі эфирге шығады
URL: https://abai.kz/post/126432
META: "«Ұстаз» деректі фильмі эфирге шығады" | "https://abai.kz/post/126432"
DATE: 05.01.2021
AUTHOR(s): Abai.kz
TOTAL WORDS: 134
TEXT: Бүгін ағартушы, ұстаз Ыбырай Алтынсариннің өмірі мен рухани мұрасына арнап түсірген  «Ұстаз» деректі фильмі эфирге шығады. Бұл туралы «Qazaqstan» Ұлттық телеарнасы мәлімдеді. Фильм авторлары Орынбор шекара комиссиясының мұрағатынан патша үкіметінің қазақтарды шоқындыру саясаты қалай басталғанын көрсететін материалдарды тапты. Оқиға Ыбырай Алтынсарин мен орыс миссионері Ильминскийдің кездесуін көрсете отырып баяндалады. Фильмде Алтынсариннің және Ильминскийдің хаттары - Ильминскийдің 1869 жылы ағарту министрі Д.А. Толстойға, Алтынсариннің 1889 жылы В.В. Катаринскийге жазған хаты зерттеліп, христиан миссионерлерінің шынайы пиғылын ашатын үзінділер келтіріледі. Жобада сонымен бірге Ы.Алтынсариннің 1884 жылы шыққан «Мұсылманшылықтың тұтқасы» атты еңбегінің жарық көру тарихы, Троицк қаласында медресе ашылғанда Алтынсариннің оның салынуына өз қалтасынан қаржылай көмек бергені баяндалды. Мұның бәрі ұлы ұстаздың тек қазақтың емес, барша түркі халықтарының орасан зор қайраткері екенін көрсетеді. Жоба авторы – журналист Дархан Әбдік. Деректі туынды «Qazaqstan» арнасынан бүгін 20:35-те эфирге шығады. Abai.kz
